CELEX: 32021D0837
Language: ro
Date: 2021-05-06 00:00:00
Title: Decizia (UE) 2021/837 a Consiliului din 6 mai 2021 privind poziția care urmează să fie adoptată de Uniunea Europeană în cadrul Consiliului internațional pentru esențele de lemn tropical în ceea ce privește prelungirea Acordului internațional privind esențele de lemn tropical din 2006

26.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 185/23
               
            
         DECIZIA (UE) 2021/837 A CONSILIULUI
         din 6 mai 2021
         privind poziția care urmează să fie adoptată de Uniunea Europeană în cadrul Consiliului internațional pentru esențele de lemn tropical în ceea ce privește prelungirea Acordului internațional privind esențele de lemn tropical din 2006
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolele 192 și 207, coroborate cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul internațional privind esențele de lemn tropical din 2006 (ITTA din 2006) a fost încheiat de Uniune prin Decizia 2011/731/UE a Consiliului (1) și a intrat în vigoare la 7 decembrie 2011.
                  
               
                     (2)
                  
                  
                     În temeiul articolului 6 din ITTA din 2006, Consiliul internațional pentru esențele de lemn tropical (ITTC) reprezintă autoritatea supremă a Organizației internaționale pentru esențele de lemn tropical (ITTO) și este alcătuit din toți membrii ITTO.
                  
               
                     (3)
                  
                  
                     În temeiul articolului 44 alineatul (1) din ITTA din 2006, acordul respectiv rămâne în vigoare pentru o perioadă de 10 ani de la data intrării sale în vigoare, până la 6 decembrie 2021, cu excepția cazului în care ITTC, printr-un vot special în conformitate cu articolul 12 din acord, decide prelungirea, renegocierea sau rezilierea acordului. În temeiul articolului 44 alineatul (2) din ITTA 2006, ITTC poate decide să prelungească acordul cu două perioade și anume, o perioadă inițială de cinci ani și o perioadă suplimentară de trei ani.
                  
               
                     (4)
                  
                  
                     ITTC va lua o decizie cu privire la prelungirea ITTA din 2006 fie în cadrul celei de a 57-a sesiuni care va avea loc în noiembrie 2021, fie între sesiuni, fără convocarea unei reuniuni.
                  
               
                     (5)
                  
                  
                     Prelungirea ITTA din 2006 pentru o perioadă inițială de cinci ani este în interesul Uniunii, întrucât ITTO este încă în etapele incipiente ale redresării financiare și în curs de a-și reforma arhitectura financiară.
                  
               
                     (6)
                  
                  
                     Ar trebui să se stabilească poziția care urmează să fie adoptată în numele Uniunii în cadrul ITTC în ceea ce privește prelungirea ITTA 2006,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului internațional pentru esențele de lemn tropical este de a aproba sau de a vota în favoarea prelungirii Acordului internațional privind esențele de lemn tropical din 2006 cu o perioadă inițială de cinci ani.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 6 mai 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia 2011/731/UE a Consiliului din 8 noiembrie 2011 privind încheierea, în numele Uniunii Europene, a Acordului internațional privind esențele de lemn tropical din 2006 (JO L 294, 12.11.2011, p. 1).